OpenLLM-France/wikimedia huggingface dataset:
# Nukumanu

Nukumanu és un atol de mida mitjana situat al sud-oest de l'oceà Pacífic a 4 graus de l'equador terrestre.

## Descripció

Administrativament Nukumanu és part de Papua Nova Guinea, però està lluny de la resta del país. La terra que està més a prop és l'atol d'Ontong Java, que pertany a l'estat de Salomó, que està a només 38 km al sud de Nukumanu.
El formen un anell de més de vint illots que estan només a menys d'un metre sobre el nivell del mar.

## Història

Comparteixen trets culturals amb els seus veïns d'Ontong Java.
Cap al final del segle xix Nukumanu va passar a ser part de l'Imperi colonial alemany. Va ser transferit a l'administració australina el 1914 després de la desfeta alemanya de la Primera Guerra Mundial.
Nukumanu va ser el darrer lloc on es va veure a l'aviadora Amelia Earhart abans que desaparegués en l'oceà.

## Economia

L'agricultura es basa en el taro, les bananes i els cocos. També hi ha pesca. e lagoon.

## Antropologia

La població de Nukumanu, malgrat estar a la Melanèsia, està formada per polinesis que migraren cap a l'oest des de la Polinèsia. El seu idioma també és polinesi del tipus Samoic.

## Referències

* ↑ Sarfert, Ernst, and Hans Damm. "Luangiua und Nukumanu." Ergebnisse der Südsee Expedition, 1908-1910. Hamburg 1931. Vol I
* ↑ Hermann Joseph Hiery: Die deutsche Verwaltung Neuguineas 1884-1914, in: Ders. (Hrsg.), Die deutsche Südsee 1884-1914, Paderborn u.a. 22001, S. 279ff.

## Bibliografia

* Sarfert, Ernst, and Hans Damm. "Luangiua und Nukumanu." Ergebnisse der Südsee Expedition, 1908-1910. Hamburg 1931, 2 vols.

## Enllaços externs

* Jane's Oceania Home Page
# Nikon F-401

La Nikon F401 (coneguda com a N4004 als Estats Units) és una càmera SLR de 35mm fabricada per Nikon entre 1987 i 1989. Aquesta, estava destinada a fotògrafs principiants i va ser la primera de la gamma en incorporar enfocament automàtic.
La F-401 va sortir al mercat per a substituir a la F-301. I el 1994, la F-401 va ser substituïda per la F50.

## Característiques

Per primera vegada en una Nikon, tot el control de l'exposició, inclosa l'obertura, es realitza exclusivament des de la càmera; l'anell d'obertura de l'objectiu ha de romandre bloquejat. El temps d'exposició i l'obertura s'ajusten mitjançant dos dials a la part superior de la càmera. Aquest disseny fa que la F-401 sigui la primera càmera de Nikon totalment compatible amb els objectius trets al mercat posteriorment, els quals no disposaven d'anell d'obertura (Nikkor G). També és compatible amb objectius AF i AF-D.
La velocitat d'obturació es pot configurar des d'un dial que va des d'1 segon fins a 1/2000, incloent-hi el mode Bulb per a llargues exposicions. L'obertura del diafragma es pot ajustar amb un altre dial que va des de f/1.4 a f/32. La sensibilitat de la pel·lícula no es pot ajustar manualment, però a l'incorporar un lector DX, cada cop que es canvia de rodet, la càmera llegirà el codi i ajustarà la sensibilitat, que pot anar des de 25 fins a 5.000 ASA.
Al ser una càmera per aficionats, a part del mode manual també incorpora el mode automàtic, prioritat a l'obertura i prioritat d'obturació.
La visualització de funcions al visor, encara que bàsica, és fàcil d'utilitzar: un indicador lluminós verd indica si la nitidesa és òptima, i tres indicacions vermelles (-, + i O) indiquen subexposició, sobreexposició o exposició correcta.
Aquesta també, és la primera reflex de Nikon que incorpora un flaix retràctil a sobre del visor. La F-401 funciona amb 4 piles AA, les quals van muntades a l'empunyadura de la càmera.

## Versions

El 1989, Nikon va llançar el mercat una actualització de la F-401, anomenada F-401S (N4004S als EUA). Aquesta actualització incorpora un mòdul (AM200 AF) d'enfocament millorat.
El 1991, Nikon va presentar una nova actualització de la F-401, anomenada F-401X (N5005 als EUA). En aquesta, es va ampliar el dial de la velocitat d'obturació d'1 segon fins a 30 segons.

## Referències

* ↑ «Nikon F-401» (en francès). Collection appareils.
* ↑ «Nikon N2000» (en anglès). Lens DB.
* ↑ «Nikon N50» (en anglès). Lens DB.
* 1 2 «Nikon F-401. Mi cápsula del tiempo particular» (en castellà). Lomography, 22-04-2011.
* ↑ «Nikon Lens Compatibility» (en anglès). Kenrockwell.
* ↑ «Nikon N4004» (en anglès). Lens DB.
* ↑ «F401, F401s , F401x» (en alemany). Digital B2.
* ↑ «Nikon N4004S AF instruction manual» (en anglès). Lens Inc. Arxivat de l'original el 2008-08-31. [Consulta: 2 gener 2024].
* ↑ «Nikon F-401x AF» (en anglès). Butkus.
* ↑ «Nikon F801/N8008 , 06.1988» (en anglès). MIR.
* ↑ «Nikon N5005» (en anglès). Lens DB.
* ↑ «Nikon F401x Technical Specifications» (en anglès). MIR.
# Niquelalumita

La niquelalumita és un mineral de la classe dels sulfats que pertany al grup de la calcoalumita.

## Característiques

La niquelalumita és un sulfat de fórmula química NiAl₄(SO₄)(OH)₁₂(H₂O)₃. Cristal·litza en el sistema monoclínic. Va ser descoberta als anys 80, però l'espècie va ser desacreditada més tard i no va ser fins a finals de 2022 que va tornar a ser reconeguda per l'Associació Mineralògica Internacional. La nova definició de l'espècie va ser publicada en el mes de juny de 2023.
Segons la classificació de Nickel-Strunz pertany a «07.D - Sulfats (selenats, etc.) amb anions addicionals, amb H₂O, amb cations de mida mitjana només; plans d'octaedres que comparteixen vores» juntament amb els següents minerals: felsőbanyaïta, langita, posnjakita, wroewolfeïta, spangolita, ktenasita, christelita, campigliaïta, devil·lina, ortoserpierita, serpierita, niedermayrita, edwardsita, carrboydita, glaucocerinita, honessita, hidrohonessita, motukoreaïta, mountkeithita, shigaïta, wermlandita, woodwardita, zincaluminita, hidrowoodwardita, zincowoodwardita, natroglaucocerinita, nikischerita, lawsonbauerita, torreyita, mooreïta, namuwita, bechererita, ramsbeckita, vonbezingita, redgillita, schulenbergita, kyrgyzstanita, guarinoïta, montetrisaïta, theresemagnanita i calcoalumita.
L'exemplar que va servir per a determinar l'espècie, el que es coneix com a material tipus, es troba conservat a les col·leccions del Museu Mineralògic Fersmann, de l'Acadèmia de Ciències de Rússia, a Moscou (Rússia), amb el número de registre: 6794.

## Formació i jaciments

Les primeres mostres d'aquest mineral van ser descobertes a la cova Mbobo Mkulu, a la localitat sud-africana de Mbombela (província de Mpumalanga). Després de la seva desacreditació temporal va tornar a ser reconeguda per l'IMA gràcies a noves mostres recollides al dipòsit d'urani de Kara-Tangi, a la província de Batkén (Kirguizstan). També ha estat descrita a Austràlia, Suïssai els Estats Units.

## Referències

* ↑ «Nickelalumite» (en anglès). Mindat. [Consulta: 7 novembre 2015].
* 1 2 Miyawaki, Ritsuro; Hatert, Frédéric; Pasero, Marco; Mills, Stuart J. «IMA Commission on New Minerals, Nomenclature and Classification (CNMNC) – Newsletter 70». European Journal of Mineralogy, 34, 6, 09-12-2022, pàg. 591–601. DOI: https://doi.org/10.5194/ejm-34-591-2022 [Consulta: 27 desembre 2022].
* ↑ Karpenko, Vladimir Yu.; Agakhanov, Atali A.; Pautov, Leonid A.; Bekenova, Galiya K.; Uvarova, Yulia A.; Sokolova, Elena; Dikaya, Tamara V.; Hawthorne, Frank C. «Nickelalumite, ideally NiAl4(SO4)(OH)12(H2O)3, a new-old mineral from the Kara-Tangi uranium deposit, Kyrgyzstan». Mineralogy and Petrology, 117, 2, 01-06-2023, pàg. 219–229. DOI: DOI:10.1007/s00710-023-00832-3 [Consulta: 5 juliol 2023].
# Niquelboussingaultita

La niquelboussingaultita és un mineral de la classe dels sulfats, que pertany al grup de la picromerita. Rep el seu nom pel seu contingut en níquel i la seva relació amb la boussingaultita.

## Característiques

La niquelboussingaultita és un sulfat de fórmula química (NH₄)₂Ni(SO₄)₂·6H₂O. Cristal·litza en el sistema monoclínic. La seva duresa a l'escala de Mohs és 2,5.
Segons la classificació de Nickel-Strunz, la niquelboussingaultita pertany a «07.C - Sulfats (selenats, etc.) sense anions addicionals, amb H₂O, amb cations de mida mitjana i grans» juntament amb els següents minerals: krausita, tamarugita, kalinita, mendozita, lonecreekita, alum-(K), alum-(Na), tschermigita, lanmuchangita, voltaïta, zincovoltaïta, pertlikita, amoniomagnesiovoltaïta, kröhnkita, ferrinatrita, goldichita, löweïta, blödita, niquelblödita, changoïta, zincblödita, leonita, mereiterita, boussingaultita, cianocroïta, mohrita, picromerita, polihalita, leightonita, amarillita, konyaïta i wattevil·lita.

## Formació i jaciments

Va ser descoberta al dipòsit de coure i níquel de Talnakh, situat a Norilsk, a Taimíria (Rússia). També ha estat descrita en dos indrets del comtat de Coconino, a l'estat d'Arizona (Estats Units): a la localitat de Cameron i a la prospecció d'urani de l'àrea de Gray Mountain; i en dos indrets també d'Alemanya: la pedrera Heimberg, a la localitat de Wolfshagen (Baixa Saxònia), i a la mina Anna, a la localitat d'Alsdorf (Rin del Nord-Westfàlia).

## Referències

* ↑ «Nickelboussingaultite» (en anglès). Mindat. [Consulta: 29 juliol 2017].
* ↑ «Nickelboussingaultite» (en anglès). Handbook of Mineralogy. Arxivat de l'original el 5 de març 2016. [Consulta: 29 juliol 2017].
# Vör

En la mitologia escandinava, Vör (en nòrdic antic probablement significava 'la prudent' o 'cautelosa') és una dea associada a la saviesa. Vör apareix a l'Edda en prosa, escrita al segle xiii per Snorri Sturluson i en dos kennings de la poesia skàldica. Els estudiosos han proposat diverses teories sobre les implicacions d'aquesta dea.

## Aparicions als mites

Al capítol 35 del llibre Gylfaginning de l'Edda en prosa, Hár proporciona descripcions breus de 16 ásynjur. Hár l'esmenta en desena posició i diu que Vör és "sàvia i inquisitiva, de tal manera que no se li pot ocultar res." Hár també diu que "es diu que una dona sensata és anomenada vör perquè s'adona d'alguna cosa." Al capítol 75 del llibre Skáldskaparmál de la mateixa Edda en prosa, Vör apareix en una llista que conté 27 noms d'ásynjur.

## Teories

Rudolf Simek diu que no se sap del cert si Vör fou una dea tal com comenta l'Edda en prosa i si la connexió etimològica que s'esmenta (entre Vör i la paraula del nòrdic antic vörr, que vol dir 'cautelós') és correcta. En la mateixa obra, Simek escriu que les dees Sága, Hlín, Sjöfn, Snotra, Vár i Vör haurien de ser considerades com a figures vagament definides que "haurien de ser considerades com a dees protectores" que totes són responsables "d'àrees específiques de l'esfera privada i que, tot i així, es van fer diferències clares entre si, per la qual cosa són, en molts aspectes, similars a les matronae." Simek apunta que la segona part del nom de la valquíria Geiravör és idèntic al nom de la dea Vör (i, per tant, significaria 'dea-llança') o simplement es tracta d'un sufix que apareix amb freqüència en noms propis en nòrdic antic.
Andy Orchad comenta que "la interpretació etimològica que ens en dona Snorri és poc profunda, i això podria implicar que no tenia accés a més material" i assenyala que les referències a Vör són, d'altra banda, molt excepcionals.

## Notes

* 1 2 Simek (2007:368).
* 1 2 Orchard (1997:181).
* ↑ Faulkes (1995:30).
* ↑ Faulkes (1995:157).
* ↑ Simek (2007:274).
* ↑ Simek (2007:102).

## Referències

* Faulkes, Anthony (Traducció a l'anglès) (1995). Snorri Sturluson: Edda. Primera edició de 1987. Londres: Everyman. ISBN 0-460-87616-3
* Orchard, Andy (1997). Dictionary of Norse Myth and Legend. Cassell. ISBN 0-304-34520-2
* Simek, Rudolf (2007) traduït a l'anglès per Angela Hall. Dictionary of Northern Mythology. D.S. Brewer. ISBN 0-85991-513-1
# Výborná

Výborná és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1289.
# Výrava

Výrava és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1557.
# Viveros

Viveros és un municipi situat al nord de la província d'Albacete, envoltat pels municipis d'Alcaraz, El Ballestero, El Bonillo i Robledo, en plena Sierra de Alcaraz
# Granulocitosi

S'entén per granulocitosi l'elevació de la xifra de granulòcits en sang perifèrica, en absència d'infecció o leucèmia, pot presentar aïllada o associada a monocitosi. És molt freqüent en les neoplàsies, especialment en la malaltia de Hodgkin, en limfomes i en tumors sòlids, com ara carcinomes gàstrics, de pulmó, pancreàtic, cerebral i melanoma maligne. La granulocitosi és secundària a la producció de factors de creixement per part del tumor, entre els quals destaquen el factor estimulador de colònies granulocíticques i monocítiques. El diagnòstic diferencial s'ha de fer amb la leucèmia mieloide crònica, que cursa més amb trombocitosi, basofília, fosfatasa alcalina leucocitària baixa, esplegomegàlia i en la qual el cromosoma Filadèlfia és positiu.
# Noriko Shitaya

Noriko Shitaya (japonès: 下屋則子) (Chiba, 22 d'abril de 1982) és una Seiyū que treballa per al grup 81 Produce.

## Doblatges fets

L'ordre d'aquesta llista és personatge i sèrie.
Anime
* Hanzo de Mirmo!
* Hijiri de Ah! My Goddess
* Ururu Tsumugiya de Bleach
* Sakura Matō de Fate/stay night
* Himeko Kurusugawa de Kannazuki no Miko
* Himiko de Kyoshiro to Towa no Sora
* Himeka Kujyou de Kamichama Karin
* Raika Naruo de Maburaho
* Katsura de Maria-sama ga Miteru
* Sister Mimi de Mermaid Melody Pichi Pichi Pitch
* Saori Kawai de Buso Renkin
* Moegi de Naruto
* Trill de Rockman.EXE Beast
* Maika Himekawa de Shugo Chara!
* Kotoko de Tsubasa Chronicle
* Kyouko de Venus Versus Virus
* Colin Jones de Victorian Romance Emma
OVA
* Kasumi Tomine de Alien Nine
Videojocs
* Maria de Final Fantasy II (PlayStation 2)
* You Tanaka de Ever17
* Rydia de Final Fantasy IV (Nintendo DS)

## Altres Aparicions

Radio
* RADIO Kannazuki (RADIO神無月, RADIO Kannazuki?)
* RADIO Kyōshirō (RADIO京四郎, RADIO Kyōshirō?)

## Referències

* ↑ «Noriko Shitaya» (en castellà). La vanguardia. [Consulta: 8 octubre 2023].
* 1 2 «声優さん出演リスト 個別表示：下屋 則子 (Noriko Shitaya) [Voice actor's appearance list individual display: Noriko Shitaya». Voice Artist Database (in Japanese). GamePlaza-HARUKA-. [Consulta: March 2, 2020].
* ↑ Oochi, Yoko. "The Official Art of Fate/stay night". (January 2007) Newtype USA. pp. 101-107.
# Noriega

«Noriega» té aquests significats:
* Noriega (Ribadedeva), poble del municipi cantabre de Ribadedeva
* Antón Noriega Varela (Mondoñedo, 1869 - Viveiro, 1947), escriptor i periodista gallec
* Manuel Antonio Noriega Moreno, dictador panameny
* Martiño Noriega
* Jerónimo Valdés de Noriega (Villarin, 1784 - Oviedo, 1855), militar asturià i Comte de Villarin
* Gerardo Antonio Noriega Santoveña (Cué, Llanes, Astúries, 1982), futbolista espanyol
* Adela Noriega (Ciutat de Mèxic, 1969), actriu mexicana
# Habitacions prehistòriques de Son Vidal - Pleta de sa Barraca

Les habitacions prehistòriques de Son Vidal - Pleta de sa Barraca és un jaciment arqueològic prehistòric de la cultura talaiòtica, constituït per restes d'habitacions i una bassa antiga, situat al lloc anomenat sa Pleta de sa Barraca, a la possessió de Son Vidal, al municipi de Llucmajor, Mallorca.

## Referències

* ↑ Font, B. Història de Llucmajor. Volum 1. Palma: Ajuntament de Llucmajor, 1973, p. 72. ISBN 84-500-5970-4.
# Habitacions prehistòriques de Son Mut Vell - Es Vilar

Les habitacions prehistòriques de Son Mut Vell - Es Vilar és un jaciment arqueològic situat a la possessió de Son Mut Vell, al sementer anomenat es Vilar, al municipi de Llucmajor, Mallorca. En aquest jaciment hi destaca una naveta d'habitació de cambres geminades, orientada al llevant. La cambra més llarga fa 15,3 m de llargària, i la menor 13 m.

## Referències

* ↑ Font, B. Història de Llucmajor. Volum 1. Palma: Ajuntament de Llucmajor, 1973, p. 67. ISBN 84-500-5970-4.
# Griva dorsi-rogenca

La griva dorsi-rogenca (Geokichla erythronota) és un ocell de la família dels túrdids (Turdidae).

## Hàbitat i distribució

Habita el terra del bosc de les terres baixes de Sulawesi i petites illes properes.

## Referències

* ↑ «Griva dorsi-rogenca». Cercaterm. TERMCAT, Centre de Terminologia. Rev. 20/01/2022(català)
# OMV

OMV té els següents significats:
* OMV AG (del seu nom en alemany Österreichische Mineralöl-Verwaltung), empresa multinacional de gas natural i petroli, amb seu a Viena (Àustria)
* Oblats de Maria Verge, congregació clerical de dret pontifici
* Operador mòbil virtual, operador de telefonia mòbil que utilitza la xarxa d'altres operadors
* OpenMediaVault, distribució Linux dissenyada per als servidors d'emmagatzematge NAS
# North Springfield

North Springfield és una concentració de població designada pel cens dels Estats Units a l'estat de Virgínia. Segons el cens del 2000 tenia 9.173 habitants.

## Demografia

Segons el cens del 2000, North Springfield tenia 9.173 habitants, 3.251 habitatges, i 2.470 famílies. La densitat de població era de 1.451,5 habitants per km².
Dels 3.251 habitatges en un 34,8% hi vivien nens de menys de 18 anys, en un 64,9% hi vivien parelles casades, en un 7,6% dones solteres, i en un 24% no eren unitats familiars. En el 17,8% dels habitatges hi vivien persones soles el 6,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,82 i el nombre mitjà de persones que vivien en cada família era de 3,19.
Per edats la població es repartia de la següent manera: un 24,1% tenia menys de 18 anys, un 6,2% entre 18 i 24, un 32,8% entre 25 i 44, un 23,8% de 45 a 60 i un 13,1% 65 anys o més.
L'edat mediana era de 38 anys. Per cada 100 dones de 18 o més anys hi havia 99,1 homes.
La renda mediana per habitatge era de 73.062 $ i la renda mediana per família de 80.212 $. Els homes tenien una renda mediana de 49.590 $ mentre que les dones 37.938 $. La renda per capita de la població era de 28.592 $. Entorn del 0,9% de les famílies i el 2,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- North Springfield». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 13 agost 2010].
* ↑ «Geographic Comparison Table- North Springfield». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
# North Star (Ohio)

North Star és una població dels Estats Units a l'estat d'Ohio. Segons el cens del 2000 tenia 209 habitants.

## Demografia

Segons el cens del 2000, North Star tenia 209 habitants, 77 habitatges, i 56 famílies. La densitat de població era de 155,2 habitants/km².
Dels 77 habitatges en un 29,9% hi vivien nens de menys de 18 anys, en un 70,1% hi vivien parelles casades, en un 1,3% dones solteres, i en un 26% no eren unitats familiars. En el 24,7% dels habitatges hi vivien persones soles el 14,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,71 i el nombre mitjà de persones que vivien en cada família era de 3,28.
Per edats la població es repartia de la següent manera: un 211% tenia menys de 18 anys, un 4,8% entre 18 i 24, un 24,9% entre 25 i 44, un 0% de 45 a 60 i un 21,1% 65 anys o més.
L'edat mediana era de 39 anys. Per cada 100 dones de 18 o més anys hi havia 98,7 homes.
La renda mediana per habitatge era de 50.938 $ i la renda mediana per família de 57.188 $. Els homes tenien una renda mediana de 35.714 $ mentre que les dones 21.719 $. La renda per capita de la població era de 17.917 $. Cap de les famílies i el 5,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- North Star». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- North Star». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Wilson Boit Kipketer

* Aquest article tracta sobre Wilson Boit Kipketer. Vegeu-ne altres significats a «Wilson Kipketer».
Wilson Boit Kipketer (6 d'octubre, 1973) és un ex atleta kenyià de 3000 m obstacles.
El seu palmarès més destacat consisteix en un campionat del món a Atenes 1997, un subcampionat a Sevilla 1999 i una medalla d'argent als Jocs Olímpics de Sydney 2000.

## Resultats

(3000m obstacles)
* 1997
** Campionat del Món d'atletisme de 1997 - Atenes, Grècia.
*** medalla d'or
** Rècord del món - Zúric, Suïssa
*** 7 minuts 59.08 segons
* 1999
** Campionat del Món d'atletisme de 1999 - Sevilla, Espanya
*** medalla de plata
** Jocs Panafricans de 1999 - Johannesburg, Sud-àfrica.
*** medalla de plata
* 2000
** Jocs Olímpics d'Estiu de 2000 - Sydney, Austràlia.
*** medalla de plata
* 2002
** Copa del Món de la IAAF de 2002
*** medalla d'or
** Campionat d'Àfrica d'atletisme de 2002 - Tunis, Tunísia.
*** medalla de plata

## Enllaços externs

* IAAF, perfil de Wilson Boit Kipketer
# Wilson City

Wilson City és una població dels Estats Units a l'estat de Missouri. Segons el cens del 2000 tenia 165 habitants.

## Demografia

Segons el cens del 2000, Wilson City tenia 165 habitants, 70 habitatges, i 38 famílies. La densitat de població era de 796,3 habitants per km².
Dels 70 habitatges en un 24,3% hi vivien nens de menys de 18 anys, en un 18,6% hi vivien parelles casades, en un 25,7% dones solteres, i en un 44,3% no eren unitats familiars. En el 34,3% dels habitatges hi vivien persones soles l'11,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,36 i el nombre mitjà de persones que vivien en cada família era de 2,95.
Per edats la població es repartia de la següent manera: un 26,1% tenia menys de 18 anys, un 4,2% entre 18 i 24, un 27,9% entre 25 i 44, un 24,8% de 45 a 60 i un 17% 65 anys o més.
L'edat mediana era de 40 anys. Per cada 100 dones de 18 o més anys hi havia 74,3 homes.
La renda mediana per habitatge era de 15.417 $ i la renda mediana per família de 23.750 $. Els homes tenien una renda mediana de 35.417 $ mentre que les dones 23.000 $. La renda per capita de la població era d'11.068 $. Entorn del 37,5% de les famílies i el 39,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Wilson City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 8 agost 2010].
* ↑ «Geographic Comparison Table- Wilson City». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].